**Mallin nimi:** Tyhjä tuoli

**Mallin tavoite:** Tavoitteena on, että opiskelija antaa ja saa positiivista palautetta toiminnastaan omassa ryhmässään. Harjoitus tukee työelämätaitoja.

**Mallin toteuttaminen käytännössä:** Opiskelijalle nimetään kenestä ryhmän jäsenestä hän antaa palautteen. Kukin kirjaa ylös paperille palautetta. Tämän voi tehdä parityönä. Opiskelijoita ohjataan antamaan palautetta toisen toiminnasta ryhmässä, ei persoonasta tai ulkoisista ominaisuuksista.

Tämän jälkeen opiskelijat istuvat rinkiin siten, että yksi tuoli jää tyhjäksi. Jokainen pyytää vuorollaan sen henkilön kenelle antaa palautetta istumaan tuoliin. Palautteen antaminen alkaa aina: ”Pyysin sinut tähän koska…” Ja palaute lopetetaan sanomalla: ”Kiitos, että kuuntelit minua.” Ohjaaja varmistaa, että kaikki ovat sekä palautteen antajina että saajina.

Kun kaikki ovat saaneet palautteen, voidaan vielä keskustella miltä tuntui antaa ja miltä tuntui olla palautteen saajana.

**Mallin alkuperäinen lähde:** MLL. Mä oon jees! Aineisto Itsetuntemuksesta tukioppilasohjaajalle. <http://www.mentalhealthpromotion.net/resources/m-oon-jees.pdf>.